આ પીડિતાએ જણાવ્યું હતું કે, ‘હું મારા એક કલીગની સાથે બેઠી હતી અને ઓચિંતા જ પવન શેટ્ટી અને સાગર નામના બે માણસ બીજા ચાર જણની સાથે આવી પહોંચ્યા હતા અને મારા કલીગને બળજબરીથી લઈ જવાની કોશિશ કરી હતી. તેમણે ધમકી પણ આપી હતી. મેં તેમને રોકવાની કોશિશ કરી હતી. શેટ્ટીએ મને ધક્કો મારવાનું શરૂ કર્યું હતું અને અયોગ્ય રીતે મને ટચ કરી હતી. મેં છેડતીનો કેસ ફાઇલ કર્યો છે. હું તેને જેલના સળિયાની પાછળ ધકેલવા ઇચ્છું છું. હું જ્યારે ચીલ્લાવા લાગી હતી ત્યારે પ્રોડક્શનના લોકો અને એક્ટર્સ-અક્ષય કુમાર અને રિતેશ દેશમુખ બહાર આવ્યા હતા. તેમણે અમને માત્ર પોલીસ બોલાવવા કહ્યું હતું. પ્રોડક્શનના લોકો અને બીજા લોકોને જોતાં જ આરોપીઓ ભાગી ગયા હતા.